1992 és 2011 között 113 alkalommal szerepelt a Costa Rica-i válogatottban és 47 gólt szerzett. Bemutatkozására 1992 május 27-én került sor egy Ecuador elleni barátságos mérkőzésen. Első gólját Panama ellen szerezte 1993. március 9-én az 1993-as UNCAF-nemzetek kupáján. 1997. április 23-án mesterhármast ért el Honduras ellen az 1997-es UNCAF-nemzetek kupáján. 1999-ben 8, 2000-ben 6, 2001-ben 12 gólt szerzett a nemzeti csapatban, ezzel a sorozattal a válogatott történetének legeredményesebb játékosa lett és nem kis érdeme volt abban, hogy Costa Rica a vb-selejtező csoportot megnyerve első helyen jutott ki a 2002-es világbajnokságra.